หุ้นโซลปิดลบ 0.56% วิตกคาบสมุทรเกาหลีตึงเครียด
หุ้นโซลปิดลบ 0.56% วิตกคาบสมุทรเกาหลีตึงเครียด
8 ก.ค. 2559

ดัชนีคอมโพสิตตลาดหุ้นเกาหลีใต้ปิดลบในวันนี้ โดยดัชนีคอมโพสิตตลาดหุ้นเกาหลีใต้ (KOSPI) ลดลง 10.98 จุด หรือ -0.56% ปิดที่ 1,963.10 จุด โดยมีปริมาณการซื้อขาย 345.9 ล้านหุ้น มูลค่า 4.07 ล้านล้านวอน (3.5 พันล้านดอลลาร์) โดยมีหุ้นลบมากกว่าหุ้นบวกในสัดส่วน 574 ต่อ 247 ท่ามกลางกระแสความกังวลเกี่ยวกับความไม่สงบบนคาบสมุทรเกาหลี ขณะที่เงินวอนอ่อนค่าเมื่อเทียบดอลลาร์สหรัฐ
กระทรวงกลาโหมเกาหลีใต้เปิดเผยว่า เกาหลีใต้และสหรัฐได้ตัดสินใจติดตั้งระบบป้องกันขีปนาวุธ THAAD ในเกาหลีใต้ เพื่อตอบโต้และป้องกันภัยคุกคามจากการทดสอบอาวุธนิวเคลียร์และขีปนาวุธของเกาหลีเหนือ ขณะที่ทางการจีนได้ออกมาแสดงความไม่พอใจอย่างรุนแรง